Alba Salazar

Alba Salazar Gómez (Sestao, Bizkaia, 2001-12-12), bizkaitar kirolaria da, parkourrean espezializatua. Euskal Herrian parkourra praktikatu duten lehenengotariko emakumea da, eta lehiatzen aitzindaria. Besteak beste, Espainiako lehen parkour txapelduna izan da abiadura kategorian.

Egun, Akzio Espezialista Masterra egiten ari da ESCACen (Kataluniako Zinema eta Ikus-entzunezkoen Goi Eskolan). Emakumeen presentzia oso txikia den diziplina honetarako prestakuntza jaso duen lehen euskal emakumea izan da.

 Formakuntza 

 Formakuntza akademikoa 
 Haur Hezkuntza eta Lehen Hezkuntza Albiz eskolan egin zituen (Sestao)
 Bigarren Hezkuntza eta Gizarte Zientzia Batxilergoa Saturnino de la Peña BHI-n egin zuen (Sestao)
 Sorkuntza eta Diseinu Gradua burutu zuen Leioako Arte Ederretako fakultatean (EHU, 2023)
 Unibertsitate masterra egin zuen Donostiako Hezkuntza, Filosofia eta Antropologia Fakultatean (EHU, 2024): Derrigorrezko Bigarren Hezkuntzako eta Batxilergoko Irakasleen Prestakuntza, Lanbide Heziketa eta Hizkuntzen Irakaskuntza, espezialitatea Hezkuntza Artistikoa izanik.
 Gaur egun, Akzio Espezialista Masterra egiten ari da ESCACen (Kataluniako Zinema eta Ikus-entzunezkoen Goi Eskolan). Emakumeen presentzia oso txikia den diziplina honetarako prestakuntza jaso duen lehen euskal emakumea izan da.

 Formakuntza kirolean 
 2017-12-26 Taekwondoko gerriko beltza, Lehen Dana. 
 2019-06-01 Hapkidoko gerriko berdea Zorrotzako RATXEI Klubarekin. 
 2022-02-23 Parkourreko Nazioarteko Epaile titulua, Nazioarteko Gimnastika Federazioak emana. 
 2022-06-09 Parkourreko 1. mailako entrenatzaile titulua, Espainiako Gimnastika Errege Federazioak emana. 
 2025-03 Egun, Espainiako Gimnastika Errege Federazioak antolatutako Parkour 2.mailako entrenatzaile ikastaroa egiten ari da.

 Ibilbidea 
Alba Salazarrek kirol munduan taekwondoa praktikatu izan du parkourrera iritsi aurretik. Izan ere, Taekwondoan lehiatu zenean, autonomia mailan 6 domina lortu zituen: urrezko lau, zilarrezko bat eta brontzezko bat. Horrez gain, Hapkidoa eta Muay Thaya ere praktikatu ditu. 2017ra arte ez zen parkourrera iritsi; hain zuzen, lagun baten bidez hasi zen kirol hau praktikatzen .

Parkourrean ari denetik, zenbait taldetan aritu izan da; esate baterako, Arabako Club Mayuelun, Bizkaiko Parkour Bilbao taldean edota Bilboko Indarrez Parkour eskola eta ADD. Hainbat ekitalditara gonbidatu izan dute erakustaldiak egin ditzan, esaterako, 2021eko apirilaren 21ean Red Bullek gonbidapena eginda, Nazioarteko Parkour Txapelketako ekitaldian jardun zuen (Red Bull AL ANDALUS).

Lehiatu ere egin du Alba Salazarrek, eta 7 domina lortu ditu, horietako bat, urrezko domina izan zen 2021eko Espainiako lehen txapelketan abiadura kategorian. Munduko Kopa batean ere parte hartu du Espainiako selekzioarekin.

Era berean, 2021eko irailean hiru domina lortu zituen lehiaketa nazionaletan. Iruñea Arena Kiroldegian hilaren 19an RFEGk (Espainiako Gimnasia Errege Federazioa) antolatu zen Parkour Spain Seriesean urrezko domina erdietsi zuen abiadura modalitatean eta brontzezkoa Freestyle modalitatean. Halaber, zilarrezko domina lortu zuen Freestyle espezialitatean Iberdrolak antolatutako Espainiako parkour Txapelketako finalean sartu baitzen, lehiaketa kiroldegi berean egin zen 18. egunean.

2022an zilarrezko hiru domina lortu zituen RFEGk antolatutako bi txapelketetan: urriaren 22an eta 23an Madrilen egin zen Parkour Spain Series-en zilarrezko bi domina Gallur Udal Kiroldegian, zilarrezko bat abiadura modalitatean eta bestea ere zilarrezkoa, baina Freestyle espezialitatean. Urte horretako hirugarrena azaroaren 19an eta 20an  Iruñea Arena Kiroldegian egin zen Espainiako Parkour Txapelketan jaso zuen. Hartan, zilarrezko domina lortu zuen speed modalitatean.2023an berriz ere eskuratu zuen zilarrezko domina Espainiako parkour txapelketan abiadura kategorian. Urte berean, irailean, Bulgarian Munduko parkour kopako txapelketan parte hartu zuen, bertan nazioarteko 20 atletarik onenen kontra lehiatu zen, finalerdietara iritsita.

Horrez gain, parkour erakustaldiak eta tailerrak ere egiten ditu; besteak beste, Barakaldoko Antzeki jaialdian etaSoriako Udalak antolatutako Noches Callejeras ekitaldian.  Era berean, Emakumea eta kirolari buruzko XI. mintegian ere parte hartu zuen hitzaldia emanez.  Modu berean, Alba Salazarrek hainbat telebista-saiotan eta irrati-elkarrizketatan ere parte hartu izan du bere ibilbideari buruzko azalpenak eman eta emakumeak kirolean duen egoerari buruz hausnartzeko.

 Palmaresa 

 Palmaresa Taekwondoan 
 1.saria irabazi zuen Bizkaiko Eskola Kiroleko Taekwondo Txapelketan Sestaoko Kiroldegiko Taekwondo Akrobatikoko talde bateko kide gisa (2013-05-18).
 3. saria erdietsi zuen Bizkaiko Eskola Kiroleko Taekwondo Txapelketan Sestaoko Kiroldegiko Taekwondo Akrobatikoko talde bateko kide gisa (2014-05-24).
 1. saria jaso zuen Bizkaiko Eskola Kiroleko Taekwondo Txapelketan Sestaoko Kiroldegiko Taekwondo Akrobatikoko talde bateko kide gisa (2015-03-28).
 1. saria irabazi zuen Euskadiko Taekwondo Txapelketan, Free Style modalitatean, 17 urtetik beherako bikote misto bateko kide gisa, Sestaoko Kiroldegiko Taekwondo Eskolarekin (2017-02-25).
 2.saria erdietsi zuen Euskadiko Taekwondo Txapelketan emakumezkoen 17 urtetik beherako bakarkako Free Stylen, , Sestaoko Makaku Klubarekin (2018-02-10).
 1.saria jaso zuen Euskadiko Taekwondo Txapelketann Emakumezkoen bakarkako Free Style modalitatean, 18 urtetik gorakoetan, Sestaoko MAKAKU Klubarekin (2020-11-01).

 Palmaresa Parkourrean 
 1.saria lortu zuen Espainiako lehen parkour lehiaketa ofizialean abiadura kategorian (Parkour Spain Series, 2021-09-18, Navarra Arenan, Iruñea).
 2. saria lortu zuen Espainiako lehen parkour lehiaketa ofizialean freestyle kategorian.(Parkour Spain Series, 2021-09-19, Navarra Arena, Iruñea).

 3. saria lortu zuen Espainiako lehen parkour lehiaketa ofizialean freestyle kategorian (Parkour Spain Series, 2021-09-19, Navarra Arena, Iruñea).
 2. saria lortu zuen Parkour Spain Series txapelketan abiadura kategorian: 52.460 segundo (2022-10-23, Madril). 
 2. saria lortu zuen Parkour Spain Series txapelketa internazionalean freestyle kategorian (2022-10-23 Madril).
 2.saria jaso zuen abiadura kategorian (Espainiako Parkour Txapelketa, 2022-11-21, Iruñea)
 2.saria eskuratu zuen Espainiako parkour txapelketan abiadura modalitatean; txapeldunetik 1,2 segundora geratu zen (Navarra Arena, 2023-10-22, Iruñea).

 Aitortza 

 2017ko abenduaren 21ean Sestaoko Udalak antolatutako 2017ko Kirol Galan "Emakumezkoen Kirol Promesa" izateko izendapena jaso zuen Alba Salazarrek.
 2021eko abenduaren 23an Sestaoko Udalak antolatutako 2021eko Kirol Galan "Emakumezko Kirolari Onena" izateko izendapena jaso zuen.

 2022ko abenduaren 22an Sestaoko Udalak emakumezko kirolaririk onenaren saria eskaini zion urte hartan erdietsi zituen 2 dominengatik.
 2022ko urtarrilaren 20n Bizkaiko Foru Aldundiak etorkizun handiko kirolari izendatu zuen.

 Bestelakoak 

 2021eko azaroaren 5ean hizlari gonbidatua izan zen Aspasia emakumeen elkarteak antolatutako Emakumea eta kirolari buruzko XI. Mintegian.
 2022ko azaroaren 2an Sestaon egin zen Beldur barik topaketetan tailer bat eman zuen.
 2023ko martxoaren 8an bere garai bateko eskolara, Albizeko Lehen Hezkuntzako Ikastetxera, gonbidatu zuten Emakumearen nazioarteko eguna zela-eta, emakumezko ikasleentzat erreferentzia gisa, gehienbat gizonezkoena den kirol batean, Parkourrean, txapeldun baita Alba Salazar.
 2023ko maiatzaren 6an Sestaoko Udalak antolatutako Parkour tailerra eman zuen.

 Erreferentziak 

 Kanpo estekak 

Kategoria:Sestaoarrak
Kategoria:Bizkaiko kirolariak
Kategoria:Parkourra
Kategoria:Emakume kirolariak